Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 339/13/8807	Michalovce, 25.9.2014
EEČ : 2-66-392-2014

U Z N E S E N I E

Trestná vec:	obvinený XXXXX a spol.  
Prečin:	Krádež formou spolupáchateľstva podľa § 20, § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 26.6.2013, spisová značka Pv 339/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 24. 03. 2013  v čase okolo 21.00 h, po predchádzajúcej vzájomnej dohode, zo zadnej strany vnikli na čiastočne oplotený pozemok neobývaného rodinného domu č. XXXXX v obci Vojany, okr. Michalovce, kde cez záhradu došli ku dverám rodinného domu, na ktorých kovovou tyčkou vypáčili visiaci zámok, následne vošli do uvedeného domu odkiaľ odniesli a odcudzili 2 ks trojdielne rybárske udice zn. Esox s vybavením, rybársku krabicu čiernej farby s rôznym rybárskym náčiním, 1 ks ručné svietidlo nabíjacie a 1 ks elektrický kábel, čím tak XXXXX odcudzením uvedených vecí spôsobili škodu vo výške 103,60 €,  

Uznesením prokurátora Okresnej prokuratúry Michalovce zo dňa 26.6.2013, spisová značka Pv 339/13/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Michalovce sp. zn. Pv 339/13 zo 26. 06. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže formou spolupáchateľstva podľa § 20, § 212 ods. 2 písm. a) Tr. zákona proti obvineným ml. XXXXX a ml. XXXXX na tom skutkovom základe, že 
dňa 24. 03. 2013 v čase okolo 21.00 h, po predchádzajúcej vzájomnej dohode, zo zadnej strany vnikli na čiastočne oplotený pozemok neobývaného rodinného domu č. XXXXX v obci Vojany, okres Michalovce, kde cez záhradu došli ku dverám rodinného domu, na ktorých kovovou tyčkou vypáčili visiaci zámok, následne vošli do uvedeného domu, odkiaľ odniesli a odcudzili 2 ks trojdielne rybárske udice zn. Esox s vybavením, rybársku krabicu čiernej farby s rôznym rybárskym náčiním, 1 ks ručné svietidlo nabíjacie a 1 ks elektrický kábel, čím  tak XXXXX odcudzením uvedených vecí spôsobili škodu vo výške 103,60 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov pre každého. 

Predmetné uznesenie sa stalo právoplatným dňa 09. 07. 2013 u oboch obvinených.

Skúšobná doba pre podmienečné zastavenie trestného stíhania uplynula dňom 09. 07. 2014.

Po uplynutí skúšobnej doby boli vyžiadané odpisy registra trestov a správy o povesti obvinených. 

Bolo zistené, že obvinení ml. XXXXX a ml. XXXXX v priebehu skúšobnej doby viedli riadny život, nedopustili sa žiadneho trestného činu ani priestupku, a teda vyhoveli podmienkam uvedeným v ustanovení   § 217 ods. 1 Tr. poriadku.

Preto bolo rozhodnuté, že obvinení sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor